text: [{"text_idx": "#000000", "text": "3 ra\u0301\u00f0 til hana, i\u00f0 hevur ringt at gerast vi\u00f0 barn og mammuna, i\u00f0 hevur mist - Jo\u0301runn S. a\u0301 Gravarb\u00f8"}, {"text_idx": "#000001", "text": "I\u0301 dag er ta\u00f0 Jo\u0301runn Sofusardo\u0301ttir A\u0301 Gravarb\u00f8, i\u00f0 deilir si\u0301na perso\u0301nligu s\u00f8gu, um hvussu hon hevur havt ringt vi\u00f0 at gerast vi\u00f0 barn og hevur uppliva\u00f0 at mist \u2013 og gerast mamma. Honhevur PCOS, er mamma til tvey og tvey i\u0301 Himli, skrivar hon. \ud83d\udc9b Hon eitur @jorunnsofusardottir a\u0301 Instagram."}, {"text_idx": "#000002", "text": "\u2013 Ta\u00f0, at kunna bli\u0301va vi\u00f0 barn, skal man ikki taka fyri givi\u00f0! Onkunti\u0301\u00f0 kann ta\u00f0 vera kosturin sum sp\u00e6lir inn. \u2013"}, {"text_idx": "#000003", "text": "Vit bestemma\u00f0u okkum i\u0301 januar 2016 (ha\u0301lvt a\u0301r eftir at vit giftust), at vit vildu royna at gerast vi\u00f0 barn. Vit hugsa\u00f0u, at hetta fo\u0301r at henda skjo\u0301tt, men so var ikki. Ta\u00f0 var ikki fyrr enn, eg byrja\u00f0i a\u0301 einum li\u0301vsti\u0301lsskei\u00f0i, har fokus var a\u0301 at eta minst m\u00f8guligt av kolhydratum, at ta\u00f0 rigga\u00f0i at gerast vi\u00f0 barn. Hetta var um summari\u00f0."}, {"text_idx": "#000004", "text": "Eg minnist, at ta\u00f0 var ein leygarmorgun a\u0301 summarfestivalinum, at eg sto\u0301\u00f0 vi\u00f0 einum positivum testi. Eg tru\u0301\u00f0i ikki mi\u0301num egnu eygum, ti\u0301 eg hev\u00f0i tiki\u00f0 sooo no\u0301gvar testir, og allir vo\u0301ru negativir. Men ein ma\u0301na\u00f0 seinni hvarv gle\u00f0in, ti\u0301 vit mistu okkara fyrsta ynskibarn. \ud83e\udd7a"}, {"text_idx": "#000005", "text": "Eftir hetta hoyrdi eg ofta, at ta\u00f0 er bara at pr\u00f8va aftur beinaveg, ti\u0301 ein er ofta fruktb\u00f8r ta\u0301. Men solei\u00f0is var ta\u00f0 ikki hja\u0301 m\u00e6r.Eftir no\u0301gvar negativar testir, og eitt pra\u0301t vi\u00f0 systkinabarni\u00f0, sum er jar\u00f0armo\u0301\u00f0ir, valdi eg aftur at fara a\u0301 sama li\u0301vsti\u0301lsskei\u00f0, vi\u00f0 ti\u0301 fyri eyga, at gerast vi\u00f0 barn."}, {"text_idx": "#000007", "text": "Hesafer\u00f0 tordi eg to\u0301 ikki at gle\u00f0a meg ov no\u0301gv, ti\u0301 eg visti, at alt enn kundi ganga gali\u00f0. Men eg a\u0301tti ein v\u00e6lskaptan drong 29.mai 2018. \ud83d\udc99"}, {"text_idx": "#000010", "text": "Men aftur hesafer\u00f0 gekk ikki sum vit ynsktu. Barni\u00f0 var deytt langt, a\u0301\u00f0renn eg yvirh\u00f8vur fann u\u0301tav, at eg var vi\u00f0 barn. \ud83e\udd7a"}, {"text_idx": "#000011", "text": "L\u00c6KNIN STA\u00d0FESTIR PCOS...Na\u030a, men i\u0301 decembur 2020, sigur ein kvinnuligur l\u00e6kni vi\u00f0 meg, at hon er nokkso sikkur i\u0301, at eg havi PCOS. Ra\u0301\u00f0ini fra\u0301 henni eru, at um eg \u00e6tli m\u00e6r at bli\u0301va vi\u00f0 barn, so ma\u0301 eg minka um kolhydratir/sti\u0301vilsi og sukur."}, {"text_idx": "#000013", "text": "Pi\u0301kasjey! 1.februar fann eg u\u0301tav, at eg var vi\u00f0 barn, og var komin 4 vikur. Hesafer\u00f0 var ta\u00f0 meira ta\u00f0 sa\u0301larliga, i\u00f0 a\u0301virka\u00f0i, ti\u0301 eg var illa nokk byrja uppa\u0301 kostin, ta\u0301 eg bleiv vi\u00f0 barn.\ud83d\ude02 Men takk og lov, so a\u0301tti eg ein v\u00e6lskaptan son 6.oktobur 2021. \ud83d\udc99"}, {"text_idx": "#000016", "text": "Eg bleiv ofta spurd, um eg ikki \u00e6tla\u00f0i m\u00e6r b\u00f8rn. Eftir at hava mist fyrstu fer\u00f0, svara\u00f0i eg sum oftast: \u201cJu\u0301, vit v\u00e6nta\u00f0u okkum eitt barn i\u0301 apri\u0301l, men vit mistu...\u201d Ella svara\u00f0i eg bara: \u201cJu\u0301, vit royna.\u201d"}, {"text_idx": "#000017", "text": "Fo\u0301lk kunnu bli\u0301va eitt sindur illa vi\u00f0, men eg haldi ikki, at ta\u00f0 ger naka\u00f0, at tey kenna tann har\u00f0a sannleikan. Ta\u00f0 l\u00e6tti i\u0301 \u00f8llum f\u00f8rum um hja\u0301 m\u00e6r, at tosa opi\u00f0 um ta\u00f0. Ta\u00f0 f\u00f8rdi eisini ofta til go\u0301\u00f0ar og erligar samr\u00f8\u00f0ur vi\u00f0 onnur, sum kanska vo\u0301ru i\u0301 somu st\u00f8\u00f0u."}, {"text_idx": "#000019", "text": "Eg eri so takksom fyri mi\u0301nar deiligu dreingir, \ud83d\udc99\ud83d\udc99 og veit, at eg eigi tvey i\u0301 Himli eisini. \ud83e\udd0d\ud83e\udd0d\u201d"}, {"text_idx": "#000023", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}]